turjo4nis/wikipedia-bn-dump-20250701 huggingface dataset:
কেসরী (সংবাদপত্র)

কেসরী () একটি মারাঠি সংবাদপত্র যা ১৮৮১ সালে ভারতের স্বাধীনতা আন্দোলনের বিশিষ্ট নেতা লোকমান্য বাল গঙ্গাধর তিলক প্রতিষ্ঠা করেছিলেন। সংবাদপত্রটি ভারতের স্বাধীনতা আন্দোলনের মুখপাত্র হিসাবে ব্যবহৃত হয়েছিল। বর্তমানে কেসারি মারাঠা ট্রাস্ট এবং তিলকের বংশধরদের দ্বারা আজও প্রকাশিত হয়ে আসছে। 

বাল গঙ্গাধর তিলক দুইটি সংবাদপত্র চালাতেন, এদের মধ্যে  মারাঠি কেসরী এবং ইংরেজি মাহরাত্ত (কেসরি-মারাঠা ট্রাস্ট দ্বারা পরিচালিত),  কেসরি ওয়াদা, নারায়ণ পেথ এবং পুনে থেকে প্রকাশিত। পত্রিকাগুলি মূলত চিপলুঙ্কার, আগরকর এবং তিলকের সমবায় প্রচেষ্টায় শুরু হয়েছিল।

প্রাথমিক বছর, সম্পাদক এবং লেখক 
কেসরীর  সম্পাদকদের মধ্যে অনেক মুক্তিযোদ্ধা ও সামাজিক কর্মী/সমাজ সংস্কারক অন্তর্ভুক্ত। এদের মধ্যে আছেন গোপাল গনেশ আগারকার (প্রথম সম্পাদক), চিপলুঙ্কার এবং তিলক। ১৮৮৭ আগারকার কেসরী ছেড়ে চলে যান, তাঁর নিজের পত্রিকা সুধারক (সংস্কারক) শুরু করার জন্য। তারপরে তিলক নিজেই এই কাগজটি চালিয়ে যান। তিলকের ঘনিষ্ঠ সহকর্মী নরসিংহ চিন্তামণ কেলকার, ১৮৯৭ এবং ১৯০৮ সালে তিলক কারাগারে বন্দী থাকাবস্থায় সম্পাদক হিসাবে দু'বার দায়িত্ব পালন করেছিলেন।

১৮৯৭ সালে কেসরীর প্রসিকিউশন 
বাল গঙ্গাধর তিলক উল্লেখ করেছেন যে, স্বামী বিবেকানন্দের কাছ থেকে প্রাপ্ত চিঠিটি ১৮৯৭ সালে কেসরীর  প্রসিকিউশন বন্ধ হওয়ার  পরে নিশ্চয়ই অনেকের সাথেই ধ্বংস হয়ে গিয়েছিল।

পত্রিকার বর্তমান অবস্থা 
দ্য ডেইলি কেসরী  নামে একটি অনলাইন মারাঠি সাময়িকী প্রকাশিত হচ্ছে, লোকমান্য বাল গঙ্গাধর তিলকের নাতি দীপক তিলক বর্তমানে এটি সম্পাদনা করছেন।

আরো দেখুন 

 সর্বশেষ মারাঠি খবরের প্রাতিষ্ঠানিক ওয়েবসাইট 
 ভারতের সংবাদপত্রের তালিকা 
 ধন কেসরী

তথ্যসূত্র 

মারাঠি ভাষার সংবাদপত্র
১৮৮০-এ ভারতে প্রতিষ্ঠিত
মহারাষ্ট্রের সংবাদপত্র
১৮৮১-এ প্রতিষ্ঠিত প্রকাশনা
মহারাষ্ট্রে ভারতীয় স্বাধীনতা আন্দোলন
১৮৮১-এ ভারতে প্রতিষ্ঠিত
হিন্দু জাতীয়তাবাদ
মুসলিম বালিকা উচ্চ বিদ্যালয় ও কলেজ

মুসলিম বালিকা উচ্চ বিদ্যালয় ও কলেজ ময়মনসিংহ শহরে অবস্থিত একটি বেসরকারি বালিকা উচ্চ বিদ্যালয় ও কলেজ। এই কলেজটি ১৯১১ সালে প্রতিষ্ঠিত হয়েছিল এবং ১৯৯৫ সাল থেকে প্রতিষ্ঠানটিতে কলেজ শাখা চালু রয়েছে। শহরের কে.সি. রায় রোডে এই শিক্ষাপ্রতিষ্ঠানটির অবস্থান।

ইতিহাস 
মুসলিম বালিকা উচ্চ বিদ্যালয় ও কলেজ ময়মনসিংহ শহরের একটি ঐতিহ্যবাহী শিক্ষাপ্রতিষ্ঠান, নারী শিক্ষার এই অগ্রগামী প্রতিষ্ঠানটি ১৯১১ খ্রিষ্টাব্দে মরহুম আলীম উদ্দিন খান প্রদত্ত ১.৫ বিঘা জমির উপর প্রতিষ্ঠিত হলেও বর্তমানে এর পরিধি প্রায় ৫ বিঘায় উন্নিত হয়েছে। ১৯৯৫ খ্রিষ্টাব্দে প্রতিষ্ঠানটিতে কলেজ শাখা চালু করা হয়। মরহুম ড. মালেকা আল রাজী, সুফিয়া খান ও মো: নুরুজ্জামান খান সহ অনেক ব্যক্তির সক্রিয় তত্ত্বাবধানে প্রতিষ্ঠানটি অনবরত উন্নতি লাভ করে।

ভর্তি প্রক্রিয়া 
বিদ্যালয় শাখায় সাধারণত জানুয়ারিতে ৬ষ্ঠ শ্রেণি থেকে শিক্ষার্থী ভর্তি করা হয়ে থাকে। উচ্চমাধ্যমিক শ্রেণিতে মাধ্যমিক পরীক্ষার ফলাফল ঘোষণা করার পর শিক্ষার্থী ভর্তি করা হয়ে থাকে।

অনুষদ ও বিভাগ 
 বিজ্ঞান বিভাগ
 মানবিক বিভাগ
 ব্যবসায় শিক্ষা বিভাগ

পোশাক 
 সালোয়ার : সাদা
 কামিজ : সাদা
 ওড়না : সবুজ
 বেল্ট : সাদা
 এপ্রন : সাদা

তথ্যসূত্র 

ময়মনসিংহ জেলার বিদ্যালয়
ময়মনসিংহ জেলার মহাবিদ্যালয়
১৯১১-এ প্রতিষ্ঠিত শিক্ষাপ্রতিষ্ঠান
১৯১১-এ ব্রিটিশ ভারতে প্রতিষ্ঠিত
আল জামিয়াতুল মাদানিয়া চট্টগ্রাম

আল জামিয়াতুল মাদানিয়া চট্টগ্রাম সংক্ষেপে শুলকবহর মাদ্রাসা চট্টগ্রামের শুলকবহর এলাকায় অবস্থিত একটি কওমি মাদ্রাসা। দারুল উলুম দেওবন্দের মূলনীতি অনুসারে মাদ্রাসাটি পরিচালিত হয়। মুফতি আরশাদ রহমানি এ মাদ্রাসার পরিচালক।

অবস্থান 
চট্টগ্রাম সিটি কর্পোরেশনের শুলকবহর ওয়ার্ডের আব্দুুল লতিফ সড়কের শেষ মাথায় মাদ্রাসাটি অবস্থিত। চট্টগ্রাম বিভাগের প্রধান সড়ক আরাকান রোড থেকে এর দূরত্ব কয়েক মিটার। বহদ্দারহাট কাঁচা বাজার থেকে পশ্চিম দিকে ১ কি.মি. এর মধ্যেই  রয়েছে মাদ্রাসাটি।

আরও দেখুন 
 বাংলাদেশের কওমি মাদ্রাসার তালিকা

তথ্যসূত্র 

১৯৬৮-এ প্রতিষ্ঠিত শিক্ষাপ্রতিষ্ঠান
চট্টগ্রাম জেলার কওমি মাদ্রাসা
হোয়াইট হাউস প্রেস সচিব

হোয়াইট হাউস প্রেস সচিব একজন সিনিয়র হোয়াইট হাউস অফিসার, যার প্রাথমিক দায়িত্ব মার্কিন যুক্তরাষ্ট্রের সরকারী প্রশাসনিক কার্য নির্বাহী শাখার মুখপাত্র হিসেবে, বিশেষ করে রাষ্ট্রপতি, সিনিয়র সহায়ক ও কর্মকর্তাদের পাশাপাশি সরকারি নীতিমালা নিয়ে কাজ করা।

প্রেস সচিব রাষ্ট্রপতির প্রশাসনের মধ্যে কর্ম ও ঘটনাগুলির বিষয়ে তথ্য সংগ্রহ এবং বিশ্বজুড়ে উন্নয়নের প্রতিক্রিয়া সম্পর্কে প্রতিক্রিয়া জানানোর কাজ করে থাকেন। প্রেস সচিব মিডিয়া এবং হোয়াইট হাউস প্রেস কর্পগুলির সাথে সম্পর্কিত একটি দৈনিক প্রেস ব্রিফিংয়ের সাথে যোগাযোগ করে।

ইতিহাস

প্রারম্ভিক প্রেস সম্পর্ক

মার্কিন যুক্তরাষ্ট্রে কিছুটা প্রাথমিক বছরগুলোতে, হোয়াইট হাউস স্টাফ বা বিভিন্ন হোয়াইট হাউস অফিসে আজ  যদিও তারা আশীর্বাদ হিসাবে ছিল না এবং রাষ্ট্রপতির মধ্যে সম্পর্কের সাথে সম্পর্ক পরিচালনার জন্য একটি মনোনীত স্টাফ ব্যক্তি বা অফিস বা তার আচ্ছাদিত সাংবাদিক ও গণমাধ্যমের সংস্থার মধ্যে সম্পর্কের জন্য দায়ী ছিল না। রাষ্ট্রপতি আব্রাহাম লিংকন এর প্রশাসনের পরে এটি ছিল না যে কংগ্রেস আনুষ্ঠানিকভাবে একটি হোয়াইট হাউস স্টাফের জন্য তহবিল প্রয়োগ করে, যা প্রথমে কেবল একজন সচিবের অন্তর্ভুক্ত ছিল।

তথ্যসূত্র

মার্কিন যু্ক্তরাষ্ট্র
মার্কিন যুক্তরাষ্ট্রের রাষ্ট্রপতির কার্যালয়
শ্বেতা বচ্চন নন্দা

শ্বেতা বচ্চন নন্দা একজন ভারতীয় লেখক, সাংবাদিক, হোস্ট এবং প্রাক্তন মডেল। তিনি হলেন ভারতীয় কিংবদন্তি অভিনেতা অমিতাভ বচ্চন এবং অভিনেত্রী জয়া বচ্চনের কন্যা এবং অভিনেতা অভিষেক বচ্চনের বোন।  টেলিভিশনের বিজ্ঞাপনের মডেল হয়ে অভিনয়ে আত্মপ্রকাশ করেছিলেন তিনি।

কর্মজীবন 
শ্বেতা ২০০৬ সেপ্টেম্বরে প্রথমবার মডেলিং করেছিলেন ল'অফিল ইন্ডিয়া নামে একটি ম্যাগাজিন হিসাবে। ২০০৯ সালের জুনে তিনি একই পত্রিকার সপ্তম বার্ষিক সংখ্যায় তাঁর ভাই অভিষেক বচ্চনকে নিয়ে হাজির হয়েছিলেন।

২০০৭ সালে, শ্বেতা এনডিটিভি লাভের সময় - নেক্সট জেনারেশন - বিভাগে শীর্ষস্থানীয় হয়েছেন। চ্যানেলটিতে তার একটি ধারাবাহিক সাক্ষাৎকার প্রচারিত হয়েছিল। 

অক্টোবরে ২০১৮, শ্বেতা তার প্রথম উপন্যাস, প্যারাডাইজ টাওয়ারস, হার্পারকোলিনস দ্বারা প্রকাশ করেন।

তথ্যসূত্র

বহিঃসংযোগ 

 

ভারতীয় নারী ঔপন্যাসিক
জন্মের বছর অনুপস্থিত (জীবিত ব্যক্তি)
বচ্চন পরিবার
ভারতীয় নারী মডেল
জীবিত ব্যক্তি
২১শ শতাব্দীর ভারতীয় সাংবাদিক
ভারতীয় নারী সাংবাদিক
১৯৭৪-এ জন্ম
ভারতীয় হিন্দু
তাবেঈ তাবেঈন

তাবিঈ তাবিঈন বা তাবেঈ তাবেঈন (, একবচন ) ইসলামি পরিভাষায় তাবেঈনদের পরবর্তী প্রজন্মকে বুঝানো হয়। সুন্নি ইসলামের মতে রাসুল সাল্লাল্লাহু আলাইহি ওয়া সাল্লাম এর পর যে তিনটি শ্রেষ্ঠ প্রজন্ম ছিল, তাবেঈ তাবেঈন তার শেষ প্রজন্ম।

সংজ্ঞা 
তাবেঈ তাবেঈন ঐ ব্যক্তিকে বলা যাবে, যিনি অত্যন্ত একজন তাবেঈনের সাক্ষাৎ পেয়েছেন, তার থেকে শিক্ষা গ্রহণ করেছেন এবং ঈমানের সহিত মৃত্যুবরণ করেছেন।

যারা সাহাবীদের পরের প্রজন্মের ব্যক্তি তাদেরকে তাবেঈষ বলা হয়েছে। তারা মুহাম্মাদ (সাঃ) পরবর্তী বা সমসাময়ীক যুগের লোক ছিলেন তবে তাঁর সাথে ব্যক্তিগতভাবে পরিচিত ছিলেন না বরং কোন সাহাবীর সাথে ব্যক্তিগতভাবে পরিচিত ছিলেন, জানতেন। আর যারা তাবি'ঈগণের কারো সাথে ব্যক্তিগতভাবে পরিচিত ছিলেন, জানতেন তারাই হলেন তাবেঈ তাবেঈন বা দ্বিতীয় পর্যায়ের লোক।

তাবেঈ তাবেঈন সম্পর্কে রাসূলের বাণী, "ইবনে মাসউদ থেকে বর্ণিত নবী সাল্লাল্লাহু আলাইহি ওয়া সাল্লাম বলেন: “সর্বোত্তম মানুষ হচ্ছে- আমার প্রজন্ম। এরপর যারা আসবে তাঁরা। এরপর যারা আসবে তাঁরা। অতঃপর এমন কওম আসবে যাদের সাক্ষ্য হলফের পিছনে, হলফ সাক্ষ্যের পিছনে ছুটাছুটি করবে। ”"

তাবেঈ তাবেঈনগণের তালিকা 

 সুফিয়ান আল তাওয়ারি (97–161 A.H.) 
 সুফিয়ান ইবনে উয়াইনাহ (মৃত্যু. 198 A.H.)
 মালিক ইবনে আনাস
 ইমাম আবূ ইউসুফ
 মুহাম্মদ ইবনে হাসান শাইবানী
 আল-আহওয়াজি (d. 158 A.H.)
 আব্দুল্লাহ ইবনে মুবারক (118/726-797 AH/CE)
 মুহাম্মদ আল বুখারী
 ইমাম শাফিঈ
 আহমদ বিন হাম্বল
 ইমাম জাফর আল সাদিক
 আল কাসিম ইবনে মুহাম্মদ ইবনে আবু বকর আস সিদ্দিক
 সুফিয়ান সাওরী
 সুফিয়ান ইবনে উয়াইয়াহ
 আল লাইদ ইবনে সাদ
 হাম্মাদ ইবনে জায়েদ
 মক্কি ইবনে ইব্রাহিম (125–210 A.H.; 742–825 AD)
 ফুদাইল ইবনে ইয়াদ
 দাউদ আত-তাই
 সিররি আস সাক্তি (155-253 A.H.)
 আবদুল্লাহ শাহ গাজী
 ইবনে সিরীন
 ইমাম সাখাভি 
 ইমাম কুরতুবি

তথ্যসূত্র

বহিঃসংযোগ
 তাবেঈ তাবেঈনগণের তালিকা

ইসলামি পরিভাষা
আবুল কালাম আজাদ (চিকিৎসক)

প্রফেসর ডাঃ আবুল কালাম আজাদ (জন্ম ১৯৬০) একজন বাংলাদেশী চিকিৎসক। তিনি বাংলাদেশ স্বাস্থ্য অধিদপ্তরের মহাপরিচালক।

তথ্যসূত্র 

বাংলাদেশী চিকিৎসক
নীলফামারী জেলার ব্যক্তি
১৯৬০-এ জন্ম
ঢাকা মেডিকেল কলেজের প্রাক্তন শিক্ষার্থী
বাংলাদেশী সরকারি চাকরিজীবী
জীবিত ব্যক্তি
তাফসিরে উসমানী

তাফসীরে উসমানী () হল মাহমুদ হাসান দেওবন্দি (১৮৫১ - ১৯২০) ও শাব্বির আহমেদ উসমানি (১৮৮৬ - ১৯৪৯) কর্তৃক উর্দু ভাষায় লিখিত কুরআনের একটি নির্ভরযোগ্য ও প্রামাণ্য তাফসীর বা ব্যাখ্যা গ্রন্থ। মাহমুদ হাসান দেওবন্দি ১ম মনজিল রচনার পর মৃত্যুবরণ করলে ওনার ছাত্র শাব্বির আহমেদ উসমানি বাকি ৬ মনজিল রচনা করেন। পরবর্তীতে এটি তাফসীরে উসমানী নামে প্রসিদ্ধি লাভ করে।

ইতিহাস 
শায়খুল হিন্দ মাহমুদুল হাসান উর্দু ভাষায় কুুুুুুরআনের একটি অনুবাদের কাজ শুরু করেন। অনুবাদ শেষ হওয়ার পর এর পাশে সংক্ষিপ্ত ব্যাখ্যা লিখে দিতে শুরু করেন। কুরআনের ৭ মনজিলের মধ্যে ১ মনজিল এভাবে লেখার পর তিনি মৃত্যুবরণ করেন। তার এই অসমাপ্ত কাজ সমাপ্ত করেন তাঁর প্রিয় ছাত্র শাব্বির আহমেদ উসমানি। বিস্তারিত তাফসির লিখার ইচ্ছা ছিল না কারো। কিন্তু এই সংক্ষিপ্ত ব্যাখ্যাগুলো একত্রিত করলে একটি বড় তাফসীর গ্রন্থের রূপ নেয়। পরবর্তীতে শাব্বির আহমেদ উসমানির নামানুসারে এটি তাফসীরে উসমানী নামে প্রসিদ্ধি লাভ করে।

গঠন 
মূল উর্দুতে গ্রন্থটি ৩ খণ্ডে বিভক্ত :

 প্রথম খন্ড - ১ম পারা থেকে ১০ম পারা
 দ্বিতীয় খন্ড - ১১তম পারা থেকে ২০তম পারা
 তৃতীয় খন্ড - ২১তম পারা থেকে ৩০তম পারা

প্রকাশনা 
সৌদি সরকার উর্দু ভাষায় কুরআনের তাফসীর প্রচারের নিমিত্তে বাদশাহ ফাহাদ কুরআন প্রিন্টিং কমপ্লেক্স কর্তৃক এই তাফসীরটি ছাপিয়ে সারা বিশ্বে  বিনামূল্যে বিতরণ করে। বাংলাদেশ সরকার ২০০০ সালে ইসলামিক ফাউন্ডেশন বাংলাদেশ কর্তৃক এর বঙ্গানুবাদ প্রকাশ করে।

মন্তব্য 
 আনোয়ার শাহ কাশ্মিরি বলেন‚ “শাব্বির আহমদ উসমানি সাহেব কুরআন হাকীমের তফসীর লিখে ইসলামী জগতের উপর বিরাট অনুগ্রহ করেছেন”

আরও দেখুন 
 মাআরিফুল কুরআন
 বয়ানুল কুরআন
 তাওযীহুল কুরআন

তথ্যসূত্র 

দেওবন্দি সাহিত্য
ইসলাম বিষয়ক বই
সুন্নি তাফসির
১৯৭০-এর বই
কুরআন অনুবাদ
শাব্বির আহমদ উসমানির বই
মাহমুদ হাসান দেওবন্দির বই
উর্দু ভাষার বই
হানাফি সাহিত্য
মাতুরিদি সাহিত্য
তাফসির গ্রন্থ
ডট্‌-ড্যাশ-সার্জেন্ট

ডট্‌-ড্যাশ-সার্জেন্ট (বৈজ্ঞানিক নাম: Athyma kanwa(Moore)) ক্রান্তীয় এবং উপক্রান্তিয় ও কম্বোডিয়ায় প্রাপ্ত নিমফ্যালিডি পরিবার এবং লিমেনিটিডিনি উপগোত্র এর অন্তর্গত মাঝারী আকৃতির প্রজাতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।

আকার 
ডট্‌-ড্যাশ-সার্জেন্ট এর প্রসারিত অবস্থায় ডানার আকার ৬০-৭০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত ডট্‌-ড্যাশ-সার্জেন্ট এর উপপ্রজাতি হল-
 Athyma kanwa phorkys (Fruhstorfer, 1913) – Northern Dot-dash Sergeant

বিস্তার 
ভারত (আসাম, অরুণাচল প্রদেশ, ত্রিপুরা, মেঘালয়, মিজোরাম এবং উত্তর-পূর্ব ভারত), মায়ানমার এবং কম্বোডিয়া ইত্যাদি অঞ্চলে এদের পাওয়া যায়।

বর্ণনা 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

ডট্‌-ড্যাশ-সার্জেন্ট, মালয় স্টাফ্‌ সার্জেন্ট (Athyma reta) এর সাথে সাদৃশ্যযুক্ত। ডানার উপরিতল অন্যান্য সার্জেন্টদের ন্যায় কালচে বাদামী অথবা গাঢ় খয়েরী এবং সাদা দাগ-ছোপ-বন্ধনীযুক্ত। সামনের ডানায় সেল এর অন্তর্গত সরু রেখাটি অখন্ডিত এবং সম্পূর্ণ এবং উক্ত রেখার শেষপ্রান্তে সামান্যদূরে একটি ত্রিভুজাকৃতি ছোপ বর্তমান। কোস্টাল শিরার নিচ থেকে ডরসাম পর্যন্ত অবিন্যস্তভাবে বিস্তৃত বিভিন্ন আকৃতির ডিসকাল ছোপের সারিতে ৩ নং শিরামধ্যে ছোপ অনুপস্থিত এবং ২ নং শিরামধ্যের ছীপটি গোলাকৃতি। সাবটার্মিনাল সরু রেখাটি টার্মেন অথবা প্বার্শপ্রান্তরেখার সমান্তরাল অবস্থানে থেকে ৩ নং শিরামধ্যে খাঁজের সৃষ্টি করেছে। উক্ত রেখাটিকালচে খয়েরী শিরাদ্বারা খন্ডিত। পিছনের ডানায়, সরলরৈখিক সাব-বেসাল বন্ধনী এবং বক্র পোস্ট-ডিসকাল বন্ধনী এবং হালকা বাদামী সাব টার্মিনাল রেখা বিদ্যমান। পোস্টডিসকাল বন্ধনীটি ডানার শীর্ষভাগ থেকে ডরসাম এবং সাবটার্মিনাল রেখাটি শীর্ষ থেকে টর্নাস পর্যন্ত বিস্তৃত। উভয় ডানায় টার্মেন বিচ্ছিন্নভাবে সরু সাদা ছোট দাগযুক্ত।

ডানার নিম্নতল জলপাই-বাদামী বর্নের এবং দাগ-ছোপ এবং বন্ধনী উপরিতলের অনুরূপ।

শুঙ্গ কালো; মাথা, বক্ষদেশ এবং উদর উপরিপৃষ্ঠে কালচে বাদামী এবং নিম্নপৃষ্ঠে সাদা।

আচরণ 
দুর্লভ দর্শন এই প্রজাতির উড়ান দ্রুত, শক্তিশালী এবং হাওয়ায় ডানা ভাসিয়ে উড়ে রেড়ায়। এরা গাছের পাতায়, সরু ডালে, পাথরে এবং মাটিতে অবস্থান করে ডানা মেলা এবং বন্ধ অবস্থায় রোদ পোহায় এবং পুরুষ প্রকারকে ভিজে মাটিতে, পাথরের ভিজে ছোপে বসে মাড-পাডল করতে দেখা যায়। এই প্রজাতি ফুলে বসে মধুপান করে। রোদ পোহানোর কালে এদের উঁচু গাছের চূড়ার পাতায় অবস্থান করতে  প্রায়শই দেখা যায়। নিচু উচ্চতাযুক্ত পাহাড়ী জঙ্গলে ছোট নদী অথবা ঝর্নার কিনারে এদের দর্শন মেলে। চিরহরিৎ বনভূমি এদের পছন্দের বাসভূমি এবং এরা বনাঞ্চলেই আবদ্ধ থাকতে বেশি পছন্দ করে।

তথ্যসূত্র

বহিঃসংযোগ 

ভারতের প্রজাপতি
আসামে প্রাপ্ত নিমফ্যালিডি গোত্রের প্রজাপতি
এশিয়ার প্রজাপতি
১৮৫৮-এ বর্ণিত প্রজাপতি
ফ্রেডেরিক মুর কর্তৃক নামকরণকৃত ট্যাক্সা
সিঙ্গাপুরের প্রজাপতি
মধুশ্রী মুখার্জী

মধুশ্রী মুখার্জী (জন্ম ১৯৬১) একজন আমেরিকান লেখক। তিনি ইনকাউন্টার ইউথ স্টোন এজ আইল্যান্ডারস (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক।

প্রাথমিক জীবন ও শিক্ষা
মধুশ্রী মুখার্জী ভারতের পশ্চিমবঙ্গে জন্মগ্রহণ করেন। তিনি যাদবপুর বিশ্ববিদ্যালয়ে পদার্থবিজ্ঞানে স্নাতক ডিগ্রী অর্জন করেন। তারপর শিকাগো বিশ্ববিদ্যালয়ের থেকে পদার্থবিজ্ঞানের পিএইচডি ডিগ্রি অর্জন করেন।

লেখনী
তিনি ইনকাউন্টার ইউথ স্টোন এজ আইল্যান্ডারস (২০০৩) এবং চার্চিলস সিক্রেট ওয়ার: ব্রিটিশ সাম্রাজ্য এবং দ্বিতীয় বিশ্বযুদ্ধের সময় ভারতের ধ্বংসাবশেষ (২০১০) গ্রন্থের লেখক।

তথ্যসূত্র

১৯৬১-এ জন্ম
২০শ শতাব্দীর জার্মান নাগরিক
বাঙালি লেখক
জীবিত ব্যক্তি
মার্কিন লেখক
মার্কিন নারী সাংবাদিক
২১শ শতাব্দীর মার্কিন নারী
শিকাগো বিশ্ববিদ্যালয়ের প্রাক্তন শিক্ষার্থী
লোকমত

লোকমত (আক্ষরিক অর্থে- জনগণের মত) মহারাষ্ট্র রাজ্যে প্রকাশিত একটি মারাঠি ভাষার সংবাদপত্র। জওহরলাল দর্দা ১৯৭১ সালে প্রতিষ্ঠিত, এটি ভারতের বৃহত্তম পঠিত আঞ্চলিক ভাষার সংবাদপত্র। যার ১৮ মিলিয়নেরও বেশি পাঠক রয়েছে এবং মহারাষ্ট্র ও গোয়া রাজ্যের এক নম্বর মারাঠি পত্রিকা।

নিউজ চ্যানেল 
আইবিএন ১৮ ব্রডকাস্ট লিমিটেডের সাথে যৌথ উদ্যোগের মাধ্যমে লোকমত তার মিডিয়া ব্যবসা টেলিভিশনে প্রসারিত করে। যৌথ উদ্যোগ কোম্পানী, আইবিএন-লোকমত প্রাইভেট লিমিটেড ("আইবিএনএল"), যা ২৪x৭ মারাঠি খবর এবং বর্তমান ঘটনা টেলিভিশন চ্যানেলে পরিবেশন করে, যার প্রথম সম্প্রচার শুরু হয়েছিল ৬ এপ্রিল ২০০৮ সালে।

২০১৫ আইসিসের কার্টুন বিতর্ক 
২০১৫ সালে সন্ত্রাসী গোষ্ঠী আইসিসের তহবিলের ধরন সম্পর্কিত একটি নিবন্ধে ও পাশাপাশি একটি কার্টুন প্রকাশ করে। এর প্রতিবাদে বিভিন্ন মুসলিম গ্রুপের সহিংস বিক্ষোভকারীরা কার্টুনটিকে "নিন্দনীয়" বলে মনে করে। বিক্ষোভ ছড়িয়ে পড়লে হামলাকারীরা লোকমতের বিভিন্ন অফিসগুলিতে হামলা চালিয়েছিল। কার্টুন সম্পর্কে পুলিশে বেশ কয়েকটি অভিযোগ দায়ের করা হয়েছিল এবং পরবর্তী সময়ে মালিক, কার্টুনিস্ট এবং সম্পাদকের বিরুদ্ধে এফআইআর দায়ের করা হয়েছিল। পত্রিকাটি পরে ক্ষমা চেয়ে বিবৃতি প্রকাশ করে।  পুলিশ জানিয়েছিল যে, হামলার পরে তারা মহারাষ্ট্র জুড়ে সমস্ত লোকমত অফিসে সুরক্ষা বাড়িয়েছিল।

তথ্যসূত্র 

মারাঠি ভাষার সংবাদপত্র
ভারতের দৈনিক সংবাদপত্র
মহারাষ্ট্রের সংবাদপত্র
১৯৭১-এ প্রতিষ্ঠিত সংবাদপত্র
১৯৭১-এ মহারাষ্ট্রে প্রতিষ্ঠিত
গোয়ার গণমাধ্যম
এশীয় সংবাদ ওয়েবসাইট
ভারতের ইংরেজি ভাষার সংবাদপত্র
হিন্দি ভাষার সংবাদপত্র
মুম্বইয়ের সংবাদপত্র
আল জামিয়াতুল ইসলামিয়া আজিজুল উলুম বাবুনগর

আল জামিয়াতুল ইসলামিয়া আজিজুল উলুম বাবুনগর সংক্ষেপে বাবুনগর মাদ্রাসা চট্টগ্রামের ফটিকছড়ি উপজেলার বাবুনগরে অবস্থিত একটি ঐতিহ্যবাহী ও সুপরিচিত বৃৃৃৃহত্তর কওমি মাদ্রাসা। দারুল উলুম দেওবন্দের মূলনীতিকে ভিত্তি করে পরিচালিত হয় মাদ্রাসাটি। আল্লামা হারুন বাবুনগরী ১৯২৪ সালে এটি প্রতিষ্ঠা করেন।

তথ্যসূত্র

গ্রন্থপঞ্জি 
 
 বাবুনগর মাদ্রাসার ক্যালেন্ডার ২০২১

বহিঃসংযোগ 

বাংলাদেশের ইসলামি বিশ্ববিদ্যালয় ও মহাবিদ্যালয়
চট্টগ্রাম জেলার কওমি মাদ্রাসা
১৯২৪-এ প্রতিষ্ঠিত শিক্ষাপ্রতিষ্ঠান
১৯২৪-এ ভারতে প্রতিষ্ঠিত
ফটিকছড়ি উপজেলা
আজহারী (নাম)

আজহারী বা আজহারি বা আল-আজহারী হল একটি উপাধি, যা আক্ষরিকভাবে আজহার-এর অন্তর্গত। এটি উল্লেখ করতে পারে:

আজহারি 
 আইদুল ফিত্রিসিয়াদ আজহারী, ইন্দোনেশিয়ান বিচারিক প্রশাসক
 আখতার রাজা খান আজহারি (১৯৪৩-২০১৮), তানশশারিয়াহ বা আজহারী মিয়া নামে পরিচিত, একজন ভারতীয় বেরেলভি মুসলিম পণ্ডিত
 আয়ু আজহারী (জন্ম: ১৯৬৭), ইন্দোনেশিয়ান অভিনেত্রী ও লেখক
 চে হুসনা আজহারী (জন্ম: ১৯২৫), মালয়েশিয়ার লেখক
 গোলাম রেজা আজহারী (১৯১২-২০০১), ইরানের সামরিক নেতা ও ইরানের সাবেক প্রধানমন্ত্রী
 খালেদ আজারী (জন্ম: ১৯৬৬), মিশরীয় রাজনীতিবিদ ও সরকারি মন্ত্রী
 মিজানুর রহমান আজহারী, বাংলাদেশের মুসলিম বক্তা, পণ্ডিত এবং ধর্ম প্রচারক \
 সারাহ আজহারী (জন্ম: ১৯৭৮), ইন্দোনেশিয়ান অভিনেত্রী, মডেল ও গায়ক
 ইয়াসমিন আজহারী, সিরীয় ব্যবসায়ী।

আল-আজহারি 
 আবু মনসুর আল আজহারী (৮৯৫-৯৮০)
 আবদুল্লাহ কুরাইশি আল-আজহারী (১৯৩৫–২০১৫), ভারতীয় ইসলামী পণ্ডিত
 আহমেদ সাদ আল আজহারী, মিশরে জন্মগ্রহণকারী, ব্রিটিশ ইসলামী পণ্ডিত এবং ইহসান ইনস্টিটিউটের প্রতিষ্ঠাতা
 ইসমাইল আল-আজহারী (১৯০০-১৯৯৯), সুদানের জাতীয়তাবাদী ও রাজনৈতিক ব্যক্তিত্ব
 মুহাম্মদ করম শাহ আল-আজহারী (১৯১৮-১৯৯৮), বেরেলভী আন্দোলনের সাথে যুক্ত পাকিস্তানি ইসলামী পণ্ডিত।

আরও দেখুন 
 আজহার

উপাধি
পদবিসমূহ
আজহার

আজহার দ্বারা বোঝানো হতে পারে:

 আজহার (নাম), একটি আরবি মূল নাম।
 আজহারী, একটি আরবি মূল নাম ও উপাধি।
 আজহার (চলচ্চিত্র), ২০১৬ সালে নির্মিত একটি জীবনীভিত্তিক চলচ্চিত্র।

আরও দেখুন 
 আল-আজহার (দ্ব্যর্থতা নিরসন)
 আজহারিত
একমত

একমত ( , অর্থ - সহমত) মারাঠি ভাষার একটি দৈনিক পত্রিকা যা "ইন্দো এন্টারপ্রাইজ প্রাইভেট লিমিটেড"-এর মালিকানাধীন। যার সদর দফতর মহারাষ্ট্রের লাতুরে।

একমত হ'ল মারাঠওয়াদার অন্যতম বহুল পঠিত মারাঠি দৈনিক পত্রিকা। এটি দি ইন্দো এন্টারপ্রাইজ প্রাইভেট লিমিটেড কর্তৃক ২০ আগস্ট ১৯৯১ এ চালু হয়েছিল।

সংবাদপত্রটির দুটি সংস্করণ মারাঠওয়াদা এবং সোলাপুর থেকে প্রকাশিত।

সংবাদপত্র বিন্যাস 
সংবাদপত্রটি রাজনীতিতে দৃষ্টি নিবদ্ধ করে এবং নাগরিক ইস্যু এবং শিক্ষার্থীদের প্রয়োজনকে প্রাধান্য দেয়। এর তরুণ পাঠকদের কথা বিবেচনা করে, একমত তার বিন্যাস শৈলীতে পরিবর্তন আনে এবং এটি সমসাময়িক বিশ্ব, খেলাধুলা, শিক্ষা ইত্যাদি প্রচলিত নিবন্ধগুলি ছাপানো শুরু করে। এই নতুন পরিবর্তন এই সংবাদপত্রটির পাঠকদের চাহিদা পূরণের জন্য তৈরি করা হয়।

একমত পাঠকদের চমৎকার পড়ার অভিজ্ঞতা দেওয়ার জন্য পরিচিত, মূল পত্রিকার সাথে এটি পাঠকদের রবিবারের বিশেষ ক্রোড়পত্র সপ্তরং সরবরাহ করে, যাতে থাকে গল্প, নিবন্ধ এবং অঞ্চলের সর্বশেষ ঘটনা ।

বহিঃসংযোগ 

 একমত প্রাতিষ্ঠানিক ওয়েবসাইট
 মারাঠি সংবাদপত্রের প্রচার

মারাঠি ভাষার সংবাদপত্র
মহারাষ্ট্রের সংবাদপত্র
লাতুর জেলা
রাম চাঁদ গোয়ালা

রাম চাঁদ গোয়ালা (১৪ সেপ্টেম্বর ১৯৪১ - ১৯ জুন ২০২০) একজন বাংলাদেশী ক্রিকেটার ও প্রশিক্ষক। দেশের প্রথম বাঁহাতি স্পিনার হিসাবে পরিচিত রাম চাঁদ বাংলাদেশের পক্ষে সবচেয়ে বেশি বয়সে প্রতিনিধিত্ব করার রেকর্ডের অধিকারী।

জন্ম  
রাম চাঁদ ১৯৪১ সালে ১৪ সেপ্টেম্বর তত্‌কালীন ব্রিটিশ ভারতের ময়মনসিংহ শহরের ব্রাক্ষ্মপল্লীতে জন্মগ্রহণ করেন।

শিক্ষাজীবন 
আর্থিক অনটনের কারণে আনন্দ মোহন কলেজে অধ্যয়নের সময় তিনি ইন্টারমিডিয়েট পরীক্ষা দিতে পারেননি।

খেলোয়াড়ী জীবন 
১৪ বছর বয়সে পন্ডিতপাড়া ক্লাবের হয়ে ময়মনসিংহ লিগে খেলার সুযোগ পান। ১৯৬২ সালে ঢাকা লিগে ভিক্টোরিয়ার হয়ে অভিষেক। ১৯৭৫ সালে মোহামেডানে যোগ দেন। পরে ১৯৮১-৮২ মৌসুম থেকে ১৯৯২-৯৩ পর্যন্ত খেলেছেন আবাহনীতে।
বাবার মৃত্যুর পর ১৯৬৭ থেকে ১৯৭২ সাল পর্যন্ত ব্যক্তিগত কারণে ক্রিকেট থেকে দূরে ছিলেন। পরে আবার শুরু করেন। ১৯৭৫ সালে নাম লেখান মোহামেডানে। পরে ১৯৮১-৮২ মৌসুম থেকে ১৯৯২-৯৩ পর্যন্ত টানা খেলেছেন আবাহনীতে।  
আবহানী দলের হয়ে ১৫ বছর খেলার পাশাপাশি তিনি জাতীয় দলের হয়ে ৪৩ বছর বয়সে অভিষিক্তহন যা বাংলাদেশের পক্ষে রেকর্ড। তিনি শ্রীলঙ্কা এবং পশ্চিমবঙ্গ দলের বিরুদ্ধে খেলেন।
১৯৮২-৮৩ মৌসুমে বাংলাদেশের হয়ে খেলেন পশ্চিমবঙ্গের বিপক্ষে। ১৯৮৫ সালে শ্রীলঙ্কার বিপক্ষে তিনদিনের ম্যাচে রানাতুঙ্গাকে বোল্ড করেছিলেন। শেষবার খেলেছেন ৫৩ বছর বয়সে জিএমসিসির হয়ে। 

জাতীয় দলের ক্রিকেটার মাহমুদউল্লাহ তাঁর ছাত্র ছিলেন।

পুরস্কার ও সম্মননা 
তিনি ১৯৮৮ সালে বাংলাদেশ ক্রীড়া লেখক সমিতি কর্তৃক বছরের সেরা ক্রিকেটারের পুরস্কার লাভ করেন।

আরও দেখুন 
 আবাহনী লিমিটেড (ঢাকা)।

তথ্যসূত্র

বহিঃসংযোগ 

১৯৪১-এ জন্ম
২০২০-এ মৃত্যু
২০শ শতাব্দীর বাংলাদেশী ক্রিকেটার
ময়মনসিংহের ব্যক্তি
বাংলাদেশী ক্রিকেটার
আবাহনী লিমিটেডের ক্রিকেটার
১৯৪০-এ জন্ম
ময়মনসিংহ জেলার ব্যক্তি
বাংলাদেশী হিন্দু
আজহার (নাম)

আজহার () একটি পুরুষ বা স্ত্রী বাচক আরবি নাম, যার অর্থ উজ্জ্বল, জ্বলজ্বলে, ভাস্বর, স্পস্ট। এটি ভাল নাম বা ডাক নাম ও উপাধি সকল ক্ষেত্রে ব্যবহৃত হয়।

ভাল নাম বা প্রদত্ত নাম হিসেবে:

 আজহার খান, পাকিস্তানি ক্রিকেটার
 আজহার মাহমুদ, পাকিস্তানি ক্রিকেটার
 আজহার সাঈদ, পাকিস্তানি ক্রিকেটার
 আজহার হোসেন, পাকিস্তানি কুস্তিগির
 আজহার আলী, পাকিস্তানি ক্রিকেটার
 আজহার উসমান, মার্কিন কৌতুকাভিনেতা

উপাধি বা শেষ নাম হিসেবে:

 মাসুদ আজহার, পাকিস্তানি মুজাহেদীন
 মোহাম্মদ আজহারউদ্দিন, ভারতীয় ক্রিকেটার

আরও দেখুন 
 আজহারী (নাম)

তথ্যসূত্র 

প্রদত্ত নাম
আরবি পুরুষবাচক প্রদত্ত নাম
পুরুষবাচক প্রদত্ত নাম
আরবি ভাষার উপাধি
আল-আজহার (দ্ব্যর্থতা নিরসন)

আল-আজহার দ্বারা বোঝানো হতে পারে:

 আল-আজহার মসজিদ, কায়রোতে নির্মিত প্রথম মসজিদ
 আল-আজহার গ্রেট মসজিদ, ইন্দোনেশিয়ার জাকার্তায় অবস্থিত একটি মসজিদ
 আল-আজহার পার্ক, কায়রো, মিশর
 আল-আজহার বিশ্ববিদ্যালয়, মিশরের বিখ্যাত বিশ্ববিদ্যালয়
 আল-আজহার বিশ্ববিদ্যালয়, গাজা, ফিলিস্তিনের একটি বিশ্ববিদ্যালয়
 আল-আজহারের প্রধান ইমাম

আরও দেখুন 
 আজহার
ইস্পাহানী পাবলিক স্কুল ও কলেজ

ইস্পাহানী পাবলিক স্কুল ও কলেজ বা আইপিএসসি দ্বারা বোঝানো হতে পারে–

 ইস্পাহানী পাবলিক স্কুল ও কলেজ, কুমিল্লা সেনানিবাস - কুমিল্লা জেলার শিক্ষাপ্রতিষ্ঠান
 ইস্পাহানী পাবলিক স্কুল ও কলেজ, চট্টগ্রাম - চট্টগ্রাম জেলার শিক্ষাপ্রতিষ্ঠান
ওয়ার্কার্স পার্টি

ওয়ার্কার্স পার্টি সারা বিশ্বের বিভিন্ন রাজনৈতিক দল কর্তৃক ব্যবহৃত একটি নাম। এ নামটি রাজনৈতিক বর্ণালীতে বাম এবং ডান উভয় ধারার প্রতিষ্ঠানের দ্বারা ব্যবহৃত হয়েছে। এটি বর্তমানে কমিউনিজম, মার্কসবাদ, মার্কসবাদ-লেনিনবাদ, মাওবাদ, সামাজিক গণতন্ত্র, গণতান্ত্রিক সমাজতন্ত্র, সমাজতন্ত্র ও ট্রটস্কিবাদের অনুসারীরা ব্যবহার করে।

বর্তমান ওয়ার্কার্স পার্টি

বিলুপ্ত ওয়ার্কার্স পার্টি

আরও দেখুন 

শ্রমিক আন্দোলন
হেন্ড্রিক ভান ক্রমব্রুখে

হেন্ড্রিক ভান ক্রমব্রুখে (; জন্ম: ৩০ এপ্রিল ১৯৯৩) হলেন বেলজিয়ামের লোভেনে জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রথম বিভাগ এ-এ আন্ডারলেখটের হয়ে একজন গোলরক্ষক হিসেবে খেলেন।

২০০৯–১০ মৌসুমে, মাত্র ১৭ বছর বয়সে, বেলজীয় ফুটবল ক্লাব স্ট্যান্ডার্ড লিয়েজের হয়ে খেলার মাধ্যমে ক্রমব্রুখে তার জ্যেষ্ঠ পর্যায়ের খেলোয়াড়ী জীবন শুরু করেন; কিন্তু তিনি উক্ত দলের হয়ে একটি ম্যাচও খেলেননি। অতঃপর ২০১১–১২ মৌসুমে, বেলজীয় ক্লাব সিন্ট-ট্রইডেন্সে যোগদান করেন, যেখানে তিনি জ্যেষ্ঠ পর্যায়ে প্রথম এবং উক্ত দলের হয়ে একমাত্র ম্যাচটি খেলেন। অতঃপর তিনি ইউপেনের হয়ে খেলেছেন। ২০১৯–২০ মৌসুমে, তিনি ২.২৫ মিলিয়ন ইউরোর বিনিময়ে বেলজীয় ফুটবল ক্লাব আন্ডারলেখটে যোগদান করেছেন।

তথ্যসূত্র

বহিঃসংযোগ
 
 
 বেলজীয় এফএ-এ বেলজিয়াম প্রোফাইল

জীবিত ব্যক্তি
১৯৯৩-এ জন্ম
বেলজীয় ফুটবলার
বেলজীয় প্রো লিগের খেলোয়াড়
রয়্যাল স্পোর্টস ক্লাব ইউপেনের খেলোয়াড়
সিন্ট-ট্রইডেন্সে ফুটবল ক্লাবের খেলোয়াড়
রয়্যাল স্পোর্টিং ক্লাব আন্ডারলেখটের খেলোয়াড়
স্ট্যান্ডার্ড লিয়েজের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের আন্তর্জাতিক ফুটবলার
রয়্যাল রেসিং ক্লাব খেংকের খেলোয়াড়
পুরুষ ফুটবল গোলরক্ষক
জেসন ডেনায়ের

জেসন গ্রেগরি মারিয়ানে ডেনায়ের (; জন্ম: ২৮ জুন ১৯৯৫; জেসন ডেনায়ের নামে সুপরিচিত) হলেন বেলজিয়ামের জেতে-এ জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এ লিওঁ এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক অথবা রক্ষণাত্মক মধ্যমাঠের খেলোয়াড় হিসেবে খেলেন।

২০০৩–০৪ মৌসুমে, মাত্র ৮ বছর বয়সে, বেলজীয় ফুটবল ক্লাব গানশোরেনের হয়ে খেলার মাধ্যমে ডেনায়ের তার যুব পর্যায়ের খেলোয়াড়ী জীবন শুরু করেন; অতঃপর তিনি আন্ডারলেখট, জেএমজি একাডেমি এবং ম্যানচেস্টার সিটির মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, ইংরেজ ক্লাব ম্যানচেস্টার সিটির জ্যেষ্ঠ পর্যায়ের দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, কিন্তু উক্ত দলের হয়ে তিনি একটি ম্যাচেও অংশগ্রহণ করেননি। একই মৌসুমে তিনি স্কটিশ ক্লাব সেল্টিকে ধারে যোগদান করেন, যেখানে তিনি মাত্র একটি মৌসুম অতিবাহিত করেছেন; এই দলের হয়ে তিনি ২৯ ম্যাচে ৫টি গোল করেছেন। অতঃপর তিনি তুর্কি ক্লাব গালাতাসারায় এবং ইংরেজ ক্লাব সান্ডারল্যান্ডের হয়ে ধারে খেলেছেন। ২০১৮–১৯ মৌসুমে, তিনি ৬.৫০ মিলিয়ন ইউরোর বিনিময়ে ফরাসি ফুটবল ক্লাব লিওঁ-এ যোগদান করেছেন।

দলগতভাবে, ঘরোয়া ফুটবলে, ডেনায়ের এপর্যন্ত ৪টি শিরোপা জয়লাভ করেছেন, যার মধ্যে দুটি হচ্ছে সেল্টিকের হয়ে এবং দুটি হচ্ছে গালাতাসারায়ের হয়ে।

তথ্যসূত্র

বহিঃসংযোগ

 ম্যানচেস্টার সিটি প্রোফাইল 
 বেলজীয় এফএ-এ বেলজিয়াম প্রোফাইল
 
 

জীবিত ব্যক্তি
১৯৯৫-এ জন্ম
বেলজীয় ফুটবলার
ফুটবল রক্ষণভাগের খেলোয়াড়
বেলজিয়ামের আন্তর্জাতিক ফুটবলার
ম্যানচেস্টার সিটি ফুটবল ক্লাবের খেলোয়াড়
সান্ডারল্যান্ড এএফসির খেলোয়াড়
প্রিমিয়ার লিগের খেলোয়াড়
লিগ ১-এর খেলোয়াড়
ওলাঁপিক লিয়োনের খেলোয়াড়
সুপার লিগের খেলোয়াড়
গালাতাসারায় ফুটবল ক্লাবের খেলোয়াড়
বেলজিয়ামের আন্তর্জাতিক যুব ফুটবলার
বেলজিয়ামের অনূর্ধ্ব-২১ আন্তর্জাতিক ফুটবলার
সেল্টিক ফুটবল ক্লাবের খেলোয়াড়
বেলজীয় প্রবাসী ফুটবলার
ইংল্যান্ডে প্রবাসী ফুটবলার
তুরস্কে প্রবাসী ফুটবলার
ফ্রান্সে প্রবাসী ফুটবলার
সংযুক্ত আরব আমিরাতে প্রবাসী ফুটবলার
স্কটীয় পেশাদার ফুটবল লিগের খেলোয়াড়
ইউএই প্রো লিগের খেলোয়াড়
ইংল্যান্ডে বেলজীয় প্রবাসী ক্রীড়াবিদ
উয়েফা ইউরো ২০১৬-এর খেলোয়াড়
উয়েফা ইউরো ২০২০-এর খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
পুরুষ ফুটবল রক্ষণভাগের খেলোয়াড়
শাবাব আল আহলি ক্লাবের খেলোয়াড়
সৌদি পেশাদার লিগের খেলোয়াড়